JMT วิ่งแรงเกิน 5% นิวไฮตั้งแต่เข้าตลาดฯ รับกำไรปี 59 โตกระฉูดกว่า 2 เท่าตัว
JMT วิ่งแรงเกิน 5% นิวไฮตั้งแต่เข้าตลาดฯ รับกำไรปี 59 โตกระฉูดกว่า 2 เท่าตัว ล่าสุด ณ เวลา 10.12 น. อยู่ที่ 24.50 บาท บวก 1.20 บาท หรือ 5.15% สูงสุด 25.25 บาท ต่ำสุด 23.80 บาท ด้วยมูลค่าซื้อขาย 70.17 ล้านบาท
21 ก.พ. 2560

ผู้สื่อข่าวรายงานว่าราคาหุ้นบริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT ล่าสุด ณ เวลา 10.12 น. อยู่ที่ 24.50 บาท บวก 1.20 บาท หรือ 5.15% สูงสุด 25.25 บาท ต่ำสุด 23.80 บาท ด้วยมูลค่าซื้อขาย 70.17 ล้านบาท ขณะที่ดัชนีตลาดหุ้นไทยโดยรวมบวก 0.29%

โดยราคาหุ้น JMT ปรับตัวขึ้นสูงสุดตั้งแต่เข้าซื้อขายในตลาดหลักทรัพย์ฯ เมื่อวันที่ 27 พ.ย.55 ทั้งนี้คาดว่าราคาปรับตัวเพิ่มขึ้นเนื่องจากบริษัทประกาศผลดำเนินงานปี 59 โต 206.84% มาที่ 290.41 ล้านบาท จากปีก่อนมีกำไร 94.64 ล้านบาท พร้อมประกาศจ่ายปันผลเป็นเงินสดในอัตรา 0.66 บาทต่อหุ้น ขึ้นเครื่องหมาย XD ในวันที่ 17 เม.ย.60 กำหนดจ่ายเงินปันผลวันที่ 3 พ.ค.60